PMIndiaData/PMIndiaSum huggingface dataset:
મંત્રીમંડળે એએઆઈનાં ઓપરેશનલ કેટેગરીનાં કર્મચારીઓને ડીપીઈ દ્વારા સૂચિત 50 ટકા (સંશોધન-પૂર્વ) મર્યાદા ઉપરાંત આપવામાં આવતાં કેટલાંક વિશેષ ભથ્થાને રેગ્યુલરાઇઝ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે એરપોર્ટ ઓથોરિટી ઓફ ઇન્ડિયા (એએઆઈ)ની સંચાલન શ્રેણીનાં વિશિષ્ટ કર્મચારીઓ એટલે એર ટ્રાફિક કન્ટ્રોલર્સ, કમ્યુનિકેશન્સ ઓફિસર અને પાયલટને ડિપાર્ટમેન્ટ ઓફ પબ્લિક એન્ટરપ્રાઇઝ (ડીપીઇ) દ્વારા સૂચિત 50 ટકા (સંશોધન-પૂર્વ)/25 ટકા (સંશોધિત) મર્યાદા ઉપરાંત આપવામાં આવતાં વિશેષ ભથ્થાંને રેગ્યુલર કરવાની મંજૂરી આપી દીધી છે. આ ભથ્થામાં રેટિંગ એલાવન્સ, કામગીરીનાં ભારણનું ભથ્થું, કુશળતાનું ભથ્થું, ઉડાનનું ભથ્થું અને ઇન્સ્ટ્રક્શન એલાવન્સ સામેલ છે. સાથે સાથે મંત્રીમંડળે આ ભથ્થાઓને 35 ટકા (સંશોધિત) મર્યાદાની બહાર રાખવાની પણ મંજૂરી આપી દીધી છે. તેમને પોતાની નોકરી દરમિયાન ઘણાં પ્રકારની જટિલ કામગીરીઓ પૂર્ણ કરવાની હોય છે, જે માટે વ્યાપક જાણકારી અને કુશળતાની સાથેસાથે માહિતી સાથે સંબંધિત વિશિષ્ટ કુશળતા (સ્થાનિક ધારણા, સૂચનાઓનું પ્રોસેસિંગ, તાર્કિક જ્ઞાન, નિર્ણય લેવો, કમ્યુનિકેશન સંબંધિત પાસું અને માનવીય સંબંધ)નો વ્યવહારિક ઉપયોગ કરવાની બાબતો પણ સામેલ હોય છે. આ નિર્ણય એ હકીકતને ધ્યાનમાં રાખીને લેવામાં આવ્યો છે કે, એર ટ્રાફિકમાં અનેકગણો વધારો થયો છે અને આ ટેકનિકલ કર્મચારીઓ આકાશમાં ઉડાનોને અત્યંત સુરક્ષિત રાખે છે. એનો ઉદ્દેશ સર્વોત્તમ પ્રતિભાશાળી વ્યાવસાયિકોને આકર્ષિક કરવાનો અને હાલનાં કુશળ શ્રમબળને જાળવી રાખવાનો છે, જેથી હવાઈ સફર કરતાં પ્રવાસીઓને આંતરરાષ્ટ્રીય સ્તરની સુવિધાઓ મળી શકે. આ વ્યાવસાયિકોને ઉચિત મહેનતાણું આપવાની જરૂર છે.
પ્રધાનમંત્રીએ વિવિધ તહેવારો નિમિત્તે દેશવાસીઓને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિવિધ તહેવારો નિમિત્તે સમગ્ર દેશના લોકોને શુભેચ્છાઓ પાઠવી હતી. પ્રધાનમંત્રીએ શ્રેણીબદ્ધ ટ્વીટ કરીને લખ્યું હતું કે, “ભારતભરના લોકોને વિવિધ તહેવારોની શુભેચ્છા. આ તહેવાર ભારતમાં ભાતૃત્વની ભાવના ફેલાવે એવી પ્રાર્થના. આ તહેવારો આપણા સૌના જીવનમાં આનંદ અને સ્વાસ્થ્ય લાવે એવી પ્રાર્થના. આગામી સમયમાં આપણને કોવિડ-19ના મહામારી સામે સહિયારી લડત લડવાની ક્ષમતા પ્રદાન કરે એવી કામના. શુભો નબો બરશો! પોઇલા બૈશાખ પર અભિનંદન. આગામી વર્ષ ફળદાયક બની રહે એવી શુભેચ્છા, જેમાં દરેક સ્વસ્થ અને સમૃદ્ધ બને. દરેકને હેપ્પી વિશુ! નવું વર્ષ આશા અને ઊર્જા લાવે એવી પ્રાર્થના. દરેકના જીવનમાં આગામી વર્ષ સારું સ્વાસ્થ્ય અને સુખાકારી લાવે એવી પ્રાર્થના. તમામને પુથાંડુની શુભેચ્છા. આનંદદાયક અને સમૃદ્ધિકારક વર્ષ બને રહે એવી પ્રાર્થના. બોહાગ બિહુના પવિત્ર પ્રસંગ પર શુભેચ્છા.”
પ્રધાનમંત્રીએ રાજઘાટ પર મહાત્મા ગાંધીને તેમની જયંતી પર પુષ્પાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ આજે રાજઘાટ ખાતે મહાત્મા ગાંધીને તેમની જયંતી પર પુષ્પાંજલિ અર્પણ કરી છે. એક ટ્વીટમાં પ્રધાનમંત્રીએ કહ્યું; "રાજઘાટ ખાતે મહાત્મા ગાંધીને પુષ્પાંજલિ અર્પણ કરી. તેમના આદર્શો વૈશ્વિક સ્તરે પ્રતિબિંબિત થાય છે અને તેમના વિચારોએ લાખો લોકોને શક્તિ પ્રદાન કરી છે. #ગાંધીજયંતી"
પ્રધાનમંત્રીશ્રીએ સમગ્ર ભારતમાંથી હર ઘર તિરંગા ભાવનાની ઝલક શેર કરી

પ્રધાનમંત્રી શ્રી નરેન્દ્ર મોદીએ દેશભરમાંથી હર ઘર તિરંગા અભિયાન માટે લોકોના ઉત્સાહના કિસ્સાઓ શેર કર્યા છે. પ્રધાનમંત્રી શ્રીએ ટ્વીટ કર્યું: “अलौकिक दृश्य! देश के जल, थल और नभ में तिरंगा लहराता देख हर भारतीय आह्लादित है। #
પ્રધાનમંત્રીએ ગાંધીનગરમાં મહિલા સરપંચોના સ્વચ્છ શક્તિ 2017 – સંમેલનને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે ગાંધીનગરમાં સ્વચ્છ શક્તિ 2017 – મહિલા સરપંચોના સંમેલનને સંબોધન કર્યું હતું. તેમણે કહ્યું હતું કે, આ કાર્યક્રમ સ્વચ્છ ભારત અભિયાનમાં નોંધપાત્ર પ્રદાન કરનાર સરપંચોનું સન્માન કરવાનો પ્રસંગ છે. તેમણે જણાવ્યું હતું કે, વર્ષ 2019માં આપણે મહાત્મા ગાંધીની 150મી જન્મજયંતી ઉજવીશું, જેમણે કહ્યું હતું કે, રાજકીય સ્વતંત્રતા કરતા સ્વચ્છતા વધારે જરૂરી છે. તેમણે સ્વચ્છતા માટેના અભિયાને જે વેગ પકડ્યો છે એને જાળવી રાખવી અપીલ કરી હતી. પ્રધાનમંત્રીએ ભારપૂર્વક જણાવ્યું હતું કે, સ્વચ્છતાને આપણી ટેવ કે આદત બનાવવી પડશે. તેમણે કહ્યું હતું કે, જ્યારે આપણે સ્વચ્છતા મેળવીએ છીએ અને ગંદકી દૂર કરીએ છીએ, ત્યારે તેનો સૌથી વધુ ફાયદો ગરીબોને થાય છે. પ્રધાનમંત્રીએ કહ્યું હતું કે, આજે સન્માન પામેલી મહિલાઓએ અનેક ભ્રમ ભાંગી નાંખ્યા છે અને ગ્રામીણ ભારતમાં સકારાત્મક ફેરફારની શરૂઆત થઈ છે એ દર્શાવ્યું છે. શ્રી નરેન્દ્ર મોદીએ ભાર મૂક્યો હતો કે જ્યારે તેઓ મહિલા સરપંચોને મળે છે, ત્યારે તેઓ હકારાત્મક ફરકની દ્રઢતા જોઈ શકે છે. તેમણે ઉમેર્યું હતું કે, મહિલા સરપંચો ગુણાત્મક ફેરફાર લાવવા ઇચ્છે છે. ‘બેટી બચાઓ, બેટી પઢાઓ’ પહેલ વિશે તેમણે કહ્યું હતું કે, મહિલા સરપંચો ધરાવતા ગામડાઓ મહિલા ભ્રૂણહત્યાનો અંત લાવવામાં મહત્વપૂર્ણ ભૂમિકા ભજવી શકે છે. પ્રધાનમંત્રીએ કહ્યું હતું કે, ભેદભાવની માનસિકતાનો સ્વીકાર ન થઈ શકે અને છોકરાઓ અને છોકરીઓને શિક્ષણની સમાન તક મળવી જોઈએ. ટેકનોલોજીના વિષય પર બોલતાં પ્રધાનમંત્રીએ કહ્યું હતું કે, તે આપણા ગામડાઓમાં અસાધારણ પરિવર્તન લાવી શકે છે. પ્રધાનમંત્રીએ એવોર્ડ વિજેતા સરપંચોને અભિનંદન આપતા કહ્યું હતું કે, તેમણે સંપૂર્ણ રાષ્ટ્રને પ્રેરણા આપી છે.
પ્રધાનમંત્રીએ વેસ્ટર્ન પેરિફેરલ એક્સપ્રેસવેનાં કુંડલી-માનેસર સેક્શન અને બલ્લભગઢ-મુજેસર મેટ્રો લિન્કનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે હરિયાણામાં ગુરુગ્રામનાં સુલ્તાનપુરમાં કુંડલી-માનેસર-પલવલ (કેએમપી) વેસ્ટર્ન પેરિફેરલ એક્સપ્રેસવેનાં કુંડલી-માનેસર સેક્શનનું ઉદઘાટન કર્યું હતું. તેમણે બલ્લભગઢ-મુજેસર મેટ્રો લિન્કનું પણ ઉદઘાટન કર્યું હતું અને શ્રી વિશ્વકર્મા સ્કિલ યુનિવર્સિટીનું ખાતમુહૂર્ત કર્યું હતું. પ્રધાનમંત્રી વિશાળ જનમેદનીને સંબોધન કરતાં કહ્યું હતું કે, એક્સપ્રેસવે અને મેટ્રો હરિયાણામાં પરિવહન ક્રાંતિની શરૂઆત કરશે. તેમણે જણાવ્યું હતું કે, આ વિસ્તારને યુવાનોને શ્રી વિશ્વકર્મા સ્કિલ યુનિવર્સિટીથી ઘણો લાભ થશે. પ્રધાનમંત્રીએ કહ્યું હતું કે, કેન્દ્ર સરકારે સુનિશ્ચિત કર્યું હતું કે, કેએમપી એક્સપ્રેસવે પ્રોજેક્ટ પૂર્ણ કરવો પ્રાથમિકતા હતી. તેમણે જણાવ્યું હતું કે, એક્સપ્રેસવે દિલ્હી અને એની આસપાસનાં વિસ્તારોમાં પ્રદૂષણમાં નોંધપાત્ર ઘટાડો કરવામાં મહત્ત્વપૂર્ણ ભૂમિકા ભજવશે. તેમણે ઉમેર્યું હતું કે, આ પર્યાવરણને અનુકૂળ પ્રવાસનની સાથે ‘જીવનને સરળ’ બનાવશે. પ્રધાનમંત્રીએ પરિવહન જોડાણનાં મહત્ત્વ પર ભાર મૂકતાં કહ્યું હતું કે, આ સમૃદ્ધિ, સશક્તિકરણ અને સુલભતા માટેનું માધ્યમ છે. તેમણે ઉમેર્યું હતું કે, હાઇવે, મેટ્રો અને જળમાર્ગોની ઇકોસિસ્ટમનું નિર્માણ થઈ રહ્યું છે, જેનાથી રોજગારીની તકોનું સર્જન કરશે, ખાસ કરીને ઉત્પાદન, નિર્માણ અને સેવા ક્ષેત્રોમાં. તેમણે ઉલ્લેખ કર્યો હતો કે, અત્યારે દરરોજ 27 કિલોમીટરની લંબાઈ ધરાવતાં હાઇવેનું નિર્માણ થઈ રહ્યું છે, જ્યારે વર્ષ 2014માં દરરોજ 12 કિલોમીટરની લંબાઈનાં હાઇવેનું નિર્માણ થતું હતું. તેમણે ઉમેર્યું હતું કે, આ કામગીરી અમારું વિઝન દર્શાવે છે અને કેન્દ્ર સરકારની ભારતને પરિવર્તિત કરવાની અમારી આકાંક્ષાઓનું પ્રતિબિંબ છે. પ્રધાનમંત્રીએ કહ્યું હતું કે, સરકાર દેશનાં યુવાનોની આકાંક્ષાઓ પૂર્ણ કરવા કટિબદ્ધ છે. તેમણે આશા વ્યક્ત કરી હતી કે, શ્રી વિશ્વકર્મા સ્કિલ યુનિવર્સિટી નવી તકો ઝડપવા યુવાનોને કૌશલ્ય પ્રદાન કરવામાં મહત્ત્વપૂર્ણ ભૂમિકા ભજવશે. પ્રધાનમંત્રીએ કેન્દ્ર સરકારનાં દ્રષ્ટિકોણનો સફળતાપૂર્વક અમલ કરવા બદલ હરિયાણા રાજ્ય સરકારનાં પ્રયાસોની પ્રશંસા કરી હતી. તેમણે ખાસ કરીને રમતગમતનાં ક્ષેત્રમાં હરિયાણાનાં યુવાનોના યોગદાનની પ્રશંસા પણ કરી હતી.
પ્રધાનમંત્રીએ આસિસ્ટન્ટ સેક્રેટરી પ્રોગ્રામ, 2022નાં સમાપન સત્રમાં 2020ની બેચના આઈએએસ અધિકારીઓને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં સુષ્મા સ્વરાજ ભવન ખાતે સહાયક સચિવ કાર્યક્રમ, 2022નાં સમાપન સત્રમાં 2020ની બેચના આઈએએસ અધિકારીઓને સંબોધન કર્યું હતું. આ પ્રસંગે પ્રધાનમંત્રીએ જણાવ્યું હતું કે, અમૃત કાળ દરમિયાન અધિકારીઓને દેશની સેવા અને પંચ પ્રણને સાકાર કરવામાં મદદ કરવાની તક મળી છે. તેમણે જણાવ્યું હતું કે, અમૃત કાળમાં વિકસિત ભારતનું લક્ષ્યાંક હાંસલ થાય એ સુનિશ્ચિત કરવામાં અધિકારીઓની મુખ્ય ભૂમિકા છે. તેમણે આઉટ-ઑફ-બૉક્સ વિચારસરણી અને તેમના પ્રયાસોમાં સંપૂર્ણ અભિગમ અપનાવવાના મહત્ત્વ પર ભાર મૂક્યો હતો. તેમણે આ પ્રકારના સંપૂર્ણ અભિગમના મહત્ત્વને પ્રદર્શિત કરવા માટે પ્રધાનમંત્રી ગતિશક્તિ માસ્ટર પ્લાનનું ઉદાહરણ ટાંક્યું હતું. પ્રધાનમંત્રીએ નવીનતાના મહત્ત્વ અને તે કેવી રીતે સામૂહિક પ્રયાસ અને દેશમાં કાર્યસંસ્કૃતિનો ભાગ બની ગયું છે એ વિશે ચર્ચા કરી હતી. તેમણે સ્ટાર્ટ-અપ ઇન્ડિયા યોજના વિશે વાત કરી હતી અને છેલ્લાં થોડા વર્ષોમાં દેશમાં સ્ટાર્ટ અપની સંખ્યામાં કેવી રીતે નોંધપાત્ર વધારો થયો છે એ વિશે વાત કરી હતી. તેમણે નોંધ્યું હતું કે, ઘણાં મંત્રાલયોએ સાથે આવીને 'સંપૂર્ણ સરકાર' અભિગમ મારફતે એક ટીમ તરીકે કામ કરવાને કારણે આ શક્ય બન્યું છે. પ્રધાનમંત્રીએ ઉલ્લેખ કર્યો હતો કે, કેવી રીતે શાસનનું ધ્યાન દિલ્હીની બહાર દેશના તમામ વિસ્તારો પર કેન્દ્રીત થયું છે. તેમણે ઉદાહરણ આપ્યા હતા કે, અત્યારે દિલ્હીની બહારના સ્થળોએથી કેવી રીતે મહત્ત્વપૂર્ણ યોજનાઓ શરૂ થઈ રહી છે. પ્રધાનમંત્રીએ સૂચન કર્યું હતું કે, અધિકારીઓ કામના ક્ષેત્રની સ્થાનિક સંસ્કૃતિની સમજણ વિકસાવે અને જમીનના સ્તરે સ્થાનિક લોકો સાથે તેમના જોડાણને વધારે મજબૂત કરે. તેમણે તેમને વન ડિસ્ટ્રિક્ટ વન પ્રોડક્ટ- એક જિલ્લા એક ઉત્પાદન પર ધ્યાન કેન્દ્રીત કરવા અને તેમના જિલ્લામાં ઉત્પાદનોની નિકાસની તકો ચકાસવા જણાવ્યું હતું. તેમણે અધિકારીઓને આકાંક્ષી જિલ્લાઓના કાર્યક્રમ માટે તેમની કાર્યયોજના તૈયાર કરવા પણ જણાવ્યું હતું. મનરેગા વિશે વાત કરતા પ્રધાનમંત્રીએ આ યોજનાને વધારે અસરકારક રીતે લાગુ કરવા વિશે વાત કરી હતી. તેમણે જન ભાગીદારીની ભાવનાનાં મહત્વ પર પણ ભાર મૂક્યો હતો અને કહ્યું હતું કે, આ અભિગમ કુપોષણને નિયંત્રણમાં લેવામાં મહત્ત્વપૂર્ણ ભૂમિકા ભજવી શકે છે. અગાઉ જન ધન યોજનાની સફળતાનો ઉલ્લેખ કરીને પ્રધાનમંત્રીએ ડિજિટલ અર્થતંત્રનાં મહત્ત્વ વિશે વાત કરી હતી તથા અધિકારીઓને ગામડાંના લોકોને ડિજિટલ અર્થતંત્ર અને યુપીઆઈ સાથે જોડવા પ્રયાસ કરવા પ્રોત્સાહિત કર્યા હતા. વધુમાં, દેશસેવાનાં મહત્વ પર ભાર મૂકીને પ્રધાનમંત્રીએ પોતાની ફરજો અદા કરવાનાં મહત્વ વિશે વાત કરી હતી અને ઉમેર્યું હતું કે, 'રાજપથ'ની માનસિકતા હવે બદલાઈને 'કર્તવ્ય પથ'ની ભાવનામાં પરિવર્તિત થઈ ગઈ છે. કાર્યક્રમ દરમિયાન પ્રધાનમંત્રીને સહાયક સચિવો દ્વારા આઠ પ્રેઝન્ટેશન રજૂ કરવામાં આવ્યા હતા. આ પ્રસ્તુતિઓના વિષયોમાં પોષણ ટ્રેકર: પોષણ અભિયાનની સુધારેલી દેખરેખ માટેનું સાધન; ભાષિની મારફતે બહુભાષીય અવાજ આધારિત ડિજિટલ એક્સેસને સક્ષમ બનાવવી; કોર્પોરેટ ડેટા મેનેજમેન્ટ; માતૃભુમિ જિઓપોર્ટલ– શાસન માટે ભારતનું સંકલિત નેશનલ જિઓપોર્ટલ; બોર્ડર રોડ્સ ઓર્ગેનાઇઝેશન (બીઆરઓ)ની પ્રવાસન ક્ષમતા, ઇન્ડિયા પોસ્ટ પેમેન્ટ્સ બૅન્ક(આઇપીપીબી) મારફતે પોસ્ટ ઓફિસની કાયાપલટ, ખડકો જેવાં કૃત્રિમ માળખા મારફતે દરિયાકિનારાનાં મત્સ્યપાલનનો વિકાસ; અને કમ્પ્રેસ્ડ બાયોગેસ – ભવિષ્ય માટેનું બળતણનો સમાવેશ થતો હતો. ચાલુ વર્ષે 11.07.2022થી 07.10.2022 સુધીમાં ભારત સરકારનાં 63 મંત્રાલયો/વિભાગોમાં 2020ની બેચના કુલ 175 આઈએએસ અધિકારીઓને સહાયક સચિવ તરીકે મૂકવામાં આવ્યા છે.
પ્રધાનમંત્રી જોગબાની-બિરાટનગર ખાતે બીજી ઇન્ટિગ્રેટેડ ચેક પોસ્ટનું સંયુક્તપણે ઉદઘાટન કરશે

પ્રધાનમંત્રી શ્રી નરેન્દ્ર મોદી આવતીકાલે નેપાળના પ્રધાનમંત્રી શ્રી કે. પી. ઓલી સાથે જોગબાની-બિરાટનગર ખાતે બીજી ઇન્ટિગ્રેટેડ ચેક પોસ્ટ (આઇસીપી)નું સંયુક્તપણે ઉદઘાટન કરશે. ભારત-નેપાળની સરહદ પર વેપારની સુગમતા અને લોકોની અવર-જવર માટે જોગબાની-બિરાટનગર ખાતે ભારતની મદદથી બીજી ઇન્ટિગ્રેટેડ ચેક પોસ્ટ બનાવવામાં આવી છે. બંને પ્રધાનમંત્રી ભારત સરકારની મદદથી નેપાળમાં ભુકંપ બાદ આવાસ પુનર્નિમાણ પરિયોજનામાં થયેલી નોંધપાત્ર પ્રગતિના સાક્ષી બનશે. ગોરખા અને નુવાકોટ જિલ્લામાં 50,000 આવાસોના નિર્માણ માટેની ભારત સરકારની કટિબદ્ધતા પૈકી 45,000 આવાસોનું નિર્માણકાર્ય પૂર્ણ થઈ ચૂક્યુ છે.
પ્રધાનમંત્રીએ કુવૈતના પ્રધાનમંત્રી તરીકે મહામહિમ શેખ અહમદ નવાફ અલ અહમદ અલ-સબાહને  તેમની નિમણૂક બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મહામહિમ શેખ અહમદ નવાફ અલ અહેમદ અલ-સબાહને કુવૈતના પ્રધાનમંત્રી તરીકે તેમની નિમણૂક બદલ અભિનંદન પાઠવ્યા છે. પ્રધાનમંત્રી મોદીએ ટ્વિટ કર્યું: “કુવૈતના પ્રધાનમંત્રી તરીકે તેમની નિમણૂક પર મહામહિમ શેખ અહમદ નવાફ અલ અહેમદ અલ-સબાહને મારા અભિનંદન અને શુભેચ્છાઓ. હું આપણા ઉત્કૃષ્ટ દ્વિપક્ષીય સંબંધોને વધુ ગાઢ અને વિસ્તૃત કરવા તેમની સાથે કામ કરવા આતુર છું.”
પ્રધાનમંત્રીએ રજનીકાંતને દાદા સાહેબ ફાળકે એવોર્ડ માટે અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી રજનીકાંતને દાદા સાહેબ ફાળકે એવોર્ડ પ્રાપ્ત કરવા માટે અભિનંદન પાઠવ્યા. પ્રધાનમંત્રીએ એક ટ્વીટમાં કહ્યું, ‘સમગ્ર પેઢીઓમાં લોકપ્રિય, કેટલાક કામોનો સમૂહ કે જે કોઈક જ કરી શકે, વિવિધ ભૂમિકાઓ નિભાવનાર અને એક સતત લોકપ્રિય વ્યક્તિત્વ… એ છે શ્રી @rajinikanth
પ્રધાનમંત્રીએ એન્જિનીયર્સ ડેના દિવસે એન્જિનીયરોનો સત્કાર કર્યો, ભારત રત્ન, શ્રી એમ. વિશ્વેશ્વરય્યાના જન્મ દિવસે તેમને શ્રદ્ધાંજલિ અર્પણ કરી

પ્રધાનમંત્રી, શ્રી નરેન્દ્ર મોદીએ એન્જિનયર્સ ડેના દિવસે એન્જિનીયરોને સત્કાર્યા હતા. પ્રધાનમંત્રીએ ભારત રત્ન, શ્રી એમ. વિશ્વેશ્વરય્યાના જન્મ દિવસે તેમને શ્રદ્ધાંજલિ અર્પી હતી. પ્રધાનમંત્રીએ કહ્યું કે, “મારા વ્હાલા એન્જીનિયર મિત્રો, એન્જીનિયર ડેના દિવસે તમને અભિનંદન પાઠવું છું. હું તમારી મહેનત અને તમારા નવીનિકરણને સલામ કરું છું. તે ભારતને અત્યંત ફાયદાકારક રહ્યું છે. હું ભારતના અગ્રણી એન્જીનિયર, ભારત રત્ન એમ. વિશ્વેશ્વરય્યાના જન્મ દિવસે તેમને શ્રદ્ધાંજલિ અર્પું છું. મેક ઇન ઇન્ડિયાથી ડિઝીટલ ઇન્ડિયા સુધી, ભારતના એન્જીનિયર્સે 125 કરોડ ભારતીયોની આકાંક્ષાઓ સાકાર કરવામાં મહત્વની ભૂમિકા ભજવી છે.”
પ્રધાનમંત્રીએ રાષ્ટ્રીય ખેલ દિવસ પર મેજર ધ્યાનચંદને શ્રદ્ધાંજલિ અર્પણ કરી હતી.

પ્રધાનમંત્રી શ્રી નરેન્દ્ર મોદીએ રાષ્ટ્રીય ખેલ દિવસ પર મેજર ધ્યાનચંદને શ્રદ્ધાંજલિ અર્પણ કરી હતી. પ્રધાનમંત્રીએ વિભિન્ન ખેલ પુરસ્કારોથી સન્માનિત થનારા ખેલાડીઓ અને પ્રશિક્ષકોને શુભકામનાઓ આપી હતી. પ્રધાનમંત્રીએ કહ્યું, “રાષ્ટ્રીય ખેલ દિવસ પર ખેલ સમર્થકોને શુભકામનાઓ અને મેજર ધ્યાનચંદને શ્રદ્ધાંજલિ. હું કામના કરું છું કે દેશમાં ખેલ તથા ખેલાડીઓમાં ખેલ ભાવના વધુ વિકસે. વિભિન્ન ખેલ પુરસ્કારોથી સન્માનિત થનારા ખેલાડીઓ અને પ્રશિક્ષકોને શુભેચ્છા. ખેલ જગતમાં અનેક પ્રયાસો અને યોગદાન પર આપણે ગર્વ અનુભવીએ છીએ.”
પ્રધાનમંત્રીએ અક્ષય તૃતીયાના અવસર પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ અક્ષય તૃતીયાના અવસર પર લોકોને શુભેચ્છા પાઠવી છે. આ ખાસ દિવસ દરેકના જીવનમાં સમૃદ્ધિ લાવે તેવી પણ તેમણે શુભેચ્છા પાઠવી હતી. એક ટ્વીટમાં પ્રધાનમંત્રીએ કહ્યું; "આપ સૌને અક્ષય તૃતીયાની ખૂબજ શુભકામનાઓ. અક્ષય તૃતીયાની હાર્દિક શુભકામનાઓ. હું પ્રાર્થના કરું છું કે આ ખાસ દિવસ દરેકના જીવનમાં સમૃદ્ધિ લાવે."
મંત્રીમંડળે સહકારી બેંકોને ધિરાણ કરવા માટે નાબાર્ડ દ્વારા ટૂંકા ગાળાના બજાર ઋણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે નીચેના નિર્ણયો માટે કાર્યોત્તર મંજૂરી આપી છેઃ i. રાષ્ટ્રીય કૃષિ અને ગ્રામીણ વિકાસ બેંક (નાબાર્ડ) 4.5 ટકાના વ્યાજદરે સહકારી બેંકોને ધિરાણ માટે અંદાજે રૂ. 20,000 પ્રવર્તમાન વ્યાજ દરે ટૂંકા ગાળાનું ધિરાણ મેળવશે. ii. આ હેતુ માટે કેન્દ્રીય બજેટ મારફતે રૂ. 2,000 કરોડની વધારાની મૂડી નાબાર્ડને પ્રદાન કરવામાં આવશે. તેની શરૂઆત નાબાર્ડને 2016-17 દરમિયાન રૂ. 500 કરોડ વધારાની મૂડી આપીને થઈ શકે છે. iii. કૃષિ, સહકાર અને ખેડૂત કલ્યાણ વિભાગ (ડીએસીએન્ડએફડબલ્યુ)ની યોજના મુજબ, વ્યાજની માફી આશરે 1.8 ટકા છે અને નાબાર્ડના વહીવટી વ્યાજનો ખર્ચ 0.2 ટકા પૂરો પાડવામાં આવશે. વ્યાજની માફી કેટલી આપવી તેનો આધાર નાબાર્ડ જે દરે ભંડોળ ઊભું કરે તેના પર છે. iv. નાબાર્ડ, સહકારી બેંકો અને પ્રાદેશિક ગ્રામીણ બેંકો (આરઆરબી) દ્વારા મિશન મોડમાં ચાલુ/જીવંત કિસાન ક્રેડીટ કાર્ડને રુપે/એટીએમ-સક્રિય કિસાન ક્રેડિટ કાર્ડ્સ (કેસીસી)માં પરિવર્તિત કરવાની પ્રક્રિયાનું સંકલન કરશે. ચોમાસું સારું રહેવાથી અને ધિરાણની માગમાં વધારો થવાની અપેક્ષા સાથે તથા કૃષિ ઉત્પાદન વધારવા ખેડૂતોને સહકારી બેંકો મારફતે ટેકો આપવાની જરૂર પડશે, જે તેમને તેમની કૃષિ કામગીરી વધારવા સક્ષમ બનાવવા તેમના ઘરઆંગણે ધિરાણ આપશે. આ મંજૂરી ખેડૂતોને સહકારી બેંકો મારફતે વ્યાજના ઘટાડેલા દર પર ટૂંકા ગાળાની પાક લોનની ઉપલબ્ધતામાં વધારો સુનિશ્ચિત કરશે. ઓપરેટિવ/લાઇવ કેસીસીનું રુપે/એટીએમ એનેબલ્ડ કેસીસીમાં પરીવર્તન ધિરાણની સરળ ઉપલબ્ધતા સુનિશ્ચિત કરશે અને ડિજિટલ ઇન્ડિયાના ઉદ્દેશને આગળ વધારશે, જેનાથી ખેડૂતો દ્વારા ડિજિટલ અને કેશલેસ વ્યવહારો સુલભ થશે.
પ્રધાનમંત્રી 28 જૂન, 2018નાં રોજ સંત કબીર નગરની મુલાકાત લેશે

પ્રધાનમંત્રી શ્રી નરેન્દ્ર મોદી 28 જૂન, 2018નાં રોજ ઉત્તર પ્રદેશના સંત કબીર નગર જિલ્લાની મુલાકાત લેશે. પ્રધાનમંત્રી મહાન સંત અને કવિ કબીરની 500મી પુણ્યતિથિનાં પ્રસંગે પુષ્પાંજલિ અર્પણ કરશે. તેઓ સંત કબીરની મઝાર પર ચાદર ચઢાવશે. પ્રધાનમંત્રી સંત કબીર ગુફાની મુલાકાત લેશે. અહીં તેઓ કબીર અકાદમીના શિલાન્યાસ પ્રસંગના પ્રતિક સ્વરૂપે તકતીનું અનાવરણ કરશે, જે મહાન સંતનાં ઉપદેશો અને સંદેશાઓને દર્શાવશે. પછી મગહરમાં એકત્રિત જનમેદની સાથે પ્રધાનમંત્રી સાંસ્કૃતિક કાર્યક્રમ નિહાળશે અને જનમેદનીને સંબોધિત કરશે.
પ્રધાનમંત્રીએ બાંગ્લાદેશમાં રાષ્ટ્રીય શહીદ સ્મારકની મુલાકાત લીધી

પ્રધાનમંત્રી શ્રી નરેન્દ્ર મોદીએ બાંગ્લાદેશમાં પોતાની બે દિવસીય મુલાકાત માટે પહોંચ્યા પછી થોડા સમય બાદ બાંગ્લાદેશના રાષ્ટ્રીય સ્મારક એવા રાષ્ટ્રીય શહીદ સ્મારક (જાતિયોશ્રીટીશૌધો)ની મુલાકાત લીધી હતી અ 1971માં બાંગ્લાદેશ લિબરેશન વોરમાં પોતાના જીવનું બલિદાન આપનારા સાહસિકોને શ્રદ્ધાંજલિ આપી હતી. આ સ્મારક ઢાકામાં ઉત્તર-પશ્ચિમે 35 કિમી દૂર સાવર ખાતે આવેલું છે અને તેને સૈયદ મૈનુલ હોસેને ડિઝાઈન કર્યુ છે. પ્રધાનમંત્રીએ સ્મારકના પરિસરમાં અર્જુન વૃક્ષના છોડ પણ વાવ્યા હતા અને સ્મારકની વિઝિટર બૂકમાં હસ્તાક્ષર કર્યા હતા. તેમણે લખ્યું હતું, ‘હું પ્રાર્થના કરૂં છું કે સાવરમાં અનંત જ્યોતિ, છળ અને અત્યાચાર પર સત્ય અને સાહસના મહાન વિજયનું સ્થાયી સ્મરણ બની રહે.’
કેબિનેટે પેરીસ સમજુતી પર હસ્તાક્ષરને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે થયેલ કેન્દ્રીય મંત્રીમંડળની બેઠકમાં ડિસેમ્બર 2015માં પેરિસમાં આયોજીત પક્ષોના ૨૧માં સંમેલનમાં સ્વીકારાયેલ પેરિસ સમજૂતિ પર હસ્તાક્ષરને કેબિનેટે મંજૂરી આપી દીધી છે. પર્યાવરણ,વન અને જળવાયુ પરિવર્તન(સ્વતંત્ર પ્રભાર) રાજ્યમંત્રી શ્રી પ્રકાશ જાવડેકર 22 એપ્રિલના રોજ સંયુક્ત રાષ્ટ્ર મહાસચિવ શ્રી બાન કી મૂન દ્વારા બોલાવેલ એક ઉચ્ચસ્તરીય હસ્તાક્ષર સમારંભમાં ભારત તરફથી આ સમજૂતિ પર હસ્તાક્ષર કરશે. જળવાયુ પરિવર્તન પર પેરિસ સમજૂતિ વૈશ્વિક જળવાયુ સહયોગમાં એક સીમાચિન્હરૂપ છે. આ સંમેલનના અમલીકરણને આગળ વધારવા તથા સરખી અને સંયુક્ત પરંતુ અલગ અલગ જવાબદારીઓ અને સંબંધિત પોતપોતાની ક્ષમતાઓના સિદ્ધાંતોની જુદી જુદી રાષ્ટ્રીય પરિસ્થિતિઓના પ્રકાશમાં ઓળખવાનું કાર્ય કરે છે. પેરિસ સમજૂતિની મુખ્ય વિશેષતાઓ આ મુજબ છે.
મંત્રીમંડળને ભારત અને મોરોક્કો વચ્ચે સાયબર સુરક્ષાનાં ક્ષેત્રમાં સહકાર પર થયેલા એમઓયુ વિશે જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને સાયબર સુરક્ષાનાં ક્ષેત્રમાં સહકાર પર ભારત અને મોરોક્કો વચ્ચે થયેલા સમજૂતી કરાર (એમઓયુ)ની જાણકારી આપવામાં આવી હતી. આ એમઓયુ પર 25 સપ્ટેમ્બર, 2018નાં રોજ હસ્તાક્ષર થયાં હતાં. આ એમઓયુનો આશય ભારત અને મોરોક્કો વચ્ચે સુરક્ષા સાથે સંબંધિત નિદાન, સમાધાન અને નિવારણમાં જાણકારી અને અનુભવનાં આદાન-પ્રદાન માટે ગાઢ સહકારને પ્રોત્સાહન આપવાનો છે. એમઓયુનાં અમલથી સાયબર સુરક્ષાનાં ક્ષેત્રમાં મોરોક્કો સાથે સંસ્થાગત અને ક્ષમતા નિર્માણ મારફતે મહત્વપૂર્ણ પારસ્પરિક લાભ થશે.
ટેક્સાસનાં ગવર્નર શ્રી ગ્રેગ એબૉટ પ્રધાનમંત્રીને મળ્યા

ટેક્સાસનાં ગવર્નર શ્રી ગ્રેગ એબૉટ અત્યારે વ્યાપાર મિશનનાં ઉપક્રમે ભારતની મુલાકતે છે. તેઓ બુધવારે પ્રધાનમંત્રી શ્રી નરેન્દ્ર મોદીને મળ્યાં હતાં. ભારત-અમેરિકાની વ્યૂહાત્મક ભાગીદારીમાં મજબૂત વૃદ્ધિની નોંધ લઈને પ્રધાનમંત્રી મોદીએ વેપાર અને વાણિજ્ય, ઊર્જા, ઉદ્યોગ, શિક્ષણ અને લોકો વચ્ચેનાં સંપર્કનાં ક્ષેત્રોમાં ટેક્સાસ સાથે વધતાં જોડાણનાં મહત્ત્વ પર ભાર મૂક્યો હતો. બંને મહાનુભાવો આ સંબંધોને વધારે ગાઢ બનાવવા સંમત થયાં હતાં. ગવર્નર એબૉટે ટેક્સાસ અને અમેરિકામાં વસતાં ભારતીય મૂળનાં લોકોના પ્રદાનની પ્રશંસા કરી હતી.
પ્રધાનમંત્રી 21મી ડિસેમ્બરે પ્રયાગરાજની મુલાકાત લેશે અને એ પ્રકારના એક કાર્યક્રમમાં ભાગ લેશે જેમાં 2 લાખથી વધુ મહિલાઓ હાજરી આપશે

પ્રધાનમંત્રી શ્રી નરેન્દ્ર મોદી 21મી ડિસેમ્બર 2021ના રોજ પ્રયાગરાજની મુલાકાત લેશે અને બપોરે 1 વાગ્યે લગભગ 2 લાખથી વધુ મહિલાઓ હાજરી ધરાવતા એક કાર્યક્રમમાં ભાગ લેશે. આ કાર્યક્રમ, મહિલાઓને, ખાસ કરીને પાયાના સ્તરે, તેમને જરૂરી કૌશલ્યો, પ્રોત્સાહનો અને સંસાધનો આપીને સશક્ત બનાવવાના પ્રધાનમંત્રીના વિઝન મુજબ યોજવામાં આવી રહ્યો છે. મહિલાઓને ટેકો આપવાના આ પ્રયાસમાં પ્રધાનમંત્રી સ્વસહાય જૂથો (
પછાત વર્ગનાં સાંસદો અને નેતાઓના પ્રતિનિધિમંડળે પ્રધાનમંત્રી સાથે મુલાકાત યોજી

ભાજપનાં પછાત વર્ગનાં સાંસદો અને નેતાઓનું એક પ્રતિનિધિમંડળ આજે નવી દિલ્હીમાં પ્રધાનમંત્રી શ્રી નરેન્દ્ર મોદીને મળ્યું હતું. પ્રતિનિધિમંડળનાં સભ્યોએ પછાત વર્ગનાં પંચને બંધારણીય દરજ્જો આપવા બદલ પ્રધાનમંત્રીને અભિનંદન પાઠવ્યાં હતાં. આ સભ્યોએ જણાવ્યું હતું કે, આ ઐતિહાસિક પગલું અન્ય પછાત વર્ગ (ઓબીસી)નાં સમુદાયને સક્ષમ બનાવવામાં મદદ કરશે. પ્રધાનમંત્રીએ પ્રતિનિધિમંડળને તેમની પ્રશંસા અને સમર્થન બદલ આભાર વ્યક્ત કર્યો હતો. પ્રધાનમંત્રીએ અન્ય પછાત વર્ગ સમુદાયનાં ઉત્થાન માટે ખાસ કરીને મૂળભૂત સ્તરે સતત કામ કરવા માટે પ્રતિનિધિમંડળને પ્રોત્સાહન આપ્યું હતું. તેમણે સભ્યોને તેમનાં અધિકારોનાં સંબંધોમાં સમુદાયો વચ્ચે જાગૃતિ વધારવા પર ભાર મૂક્યો હતો. આ પ્રસંગે કેન્દ્રીય મંત્રી શ્રી ધર્મેન્દ્ર પ્રધાન અને રાજ્ય મંત્રી (સ્વતંત્ર હવાલો) શ્રી સંતોષ કુમાર ગંગવાર પણ ઉપસ્થિત રહ્યાં હતાં.
પ્રધાનમંત્રીએ ઈ-નામ – રાષ્ટ્રીય કૃષિ બજારના શુભારંભના અવસર પર ખેડૂતોને સંબોધિત કર્યા

પ્રધાનમંત્રી શ્રી નેરન્દ્ર મોદીએ આજે (14-4-2016) રાષ્ટ્રીય કૃષિ બજાર માટે ઈ-ટ્રેડિંગ પ્લેટફોર્મ ‘ઈ-નામ’ ની પ્રાયોગિક પરિયોજના (પાયલટ)ના શુભારંભના અવસર પર ઉપસ્થિત ખેડૂતોને સંબોધિત કર્યા. આજ થી 8 રાજ્યોની 21 મંડીઓ ‘ઈ-નામ’ સાથે જોડાઈ ગઈ છે. આ અવસર પર તેમણે કહ્યું કે આ પહેલથી પારદર્શિતા આવશે, જેથી ખેડૂતો સારો એવો ફાયદો થશે. શ્રી નરેન્દ્ર મોદીએ કહ્યું કે આ કૃષિ સમુદાય માટે એક મોટો બદલાવ છે. તેમણે કહ્યું કે કૃષિ ક્ષેત્રને સમગ્ર રૂપથી જોવું પડશે અને ત્યાર પછી જ ખેડૂતોને અધિકત્તમ લાભ સુનિશ્ચિત કરી શકાય છે. પ્રધાનમંત્રીએ આ અવસર પર ખેડૂતોને આ વિસ્તારની જાણકારી આપી કે કયા-કયા પગલા લેવાઈ ચૂક્યા છે અને ખેડૂતોની આવક વધારવા માટે હવે શું કરી શકાય છે.
મંત્રીમંડળે આયોજનનાં ક્ષેત્રમાં સહયોગ સ્થાપિત કરવા ભારત અને સિંગાપોર વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળની બેઠક યોજાઈ હતી. તેમાં કેન્દ્રીય મંત્રીમંડળે શહેરી આયોજન અને વિકાસનાં ક્ષેત્રમાં સહયોગ સ્થાપિત કરવા ભારત અને સિંગાપોર વચ્ચે થયેલા સમજૂતી કરાર (એમઓયુ)ને પૂર્વવર્તી અસર સાથે પોતાની મંજૂરી આપી. આ એમઓયુ પર 31 મે, 2018નાં રોજ હસ્તાક્ષર કરવામાં આવ્યાં હતા. આ એમઓયુનો ઉદ્દેશ શહેરી વિકાસ અને વ્યવસ્થાપન તથા અન્ય ક્ષેત્રોમાં સિંગાપોરની એજન્સીઓની કુશળતાનો લાભ લેવા માટે નગરપાલિકાઓ સહિત કેન્દ્ર અને રાજ્ય સરકારની એજન્સીઓને મદદ કરવા તથા શહેરના કાયાકલ્પ અભિયાનમાં મદદરૂપ થવાનો છે. આ સહયોગ દ્વારા નીતિ આયોગને ક્ષમતા ઊભી કરવા માટે અને પુરાવા આધારિત નીતિ લેખન, મૂલ્યાંકન વગેરેમાં અધિકારીઓ કૌશલ્ય સંપન્ન થશે તથા વધારે અસરકારક રીતે થિંક ટેંકની ભૂમિકા ભજવવામાં મદદ મળશે. એમઓયુ અંતર્ગત આયોજન ક્ષેત્રમાં ક્ષમતા ઊભી કરવાનો કાર્યક્રમ ચલાવવામાં આવશે, જેમાં શહેરી આયોજન, જળ અને ગંદા પાણીનો નિકાલ, ઘન કચરાનું વ્યવસ્થાપન, પરિવહન વ્યવસ્થા અને જન વિત્ત પોષણ (જાહેર ખાનગી ભાગીદારી)નું કામ કરવામાં આવશે. મુખ્ય અસરઃ આ સમજૂતીકરાર (એમઓયુ)થી શ્રેષ્ઠ વ્યવહારોનાં જ્ઞાનનો પ્રસાર થશે, ક્ષમતા ઊભી થશે અને શહેરી આયોજન, પાણી અને ગંદા પાણીનું વ્યવસ્થાપન, ઘન કચરાનું વ્યવસ્થાપન, પરિવહન વ્યવસ્થા અને જન વિત્ત પોષણ (જાહેર ખાનગી ભાગીદારી)ને સમર્થન મળશે. લાભાર્થી: કેન્દ્ર સરકાર, રાજ્ય સરકાર અને શહેરી સ્થાનિક એકમોનાં અધિકારીઓને પ્રત્યક્ષ રીતે માહિતી કે જાણકારી વધારવા નો લાભ મળશે તથા આ લાભ પરોક્ષ રીતે શહેરી નાગરિકોની સુવિધાઓ સ્વરૂપે જોવા મળશે.
પૂર્વ જાપાની પીએમ શિન્ઝો આબેના અંતિમ સંસ્કારમાં ભાગ લેવા પ્રધાનમંત્રી આજે રાત્રે ટોક્યો જવા રવાના થશે

પ્રધાનમંત્રી શ્રી નરેન્દ્ર મોદી જાપાનના ભૂતપૂર્વ પ્રધાનમંત્રી શિન્ઝો આબેના અંતિમ સંસ્કારમાં ભાગ લેવા માટે આજે રાત્રે જાપાનના ટોક્યો જવા રવાના થશે. ટ્વીટ્સની શ્રેણીમાં,પ્રધાનમંત્રીએ કહ્યું; "હું એક પ્રિય મિત્ર અને ભારત–જાપાન મિત્રતાના મહાન ચેમ્પિયન ભૂતપૂર્વ
પ્રધાનમંત્રીએ રાષ્ટ્રીય મતદાતા દિવસ પર તમામ નાગરિકો તથા મતદાતાઓને શુભકામના પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રીય મતદાતા દિવસ પર તમામ નાગરિકો તથા મતદાતાઓને શુભકામનાઓ પાઠવી છે. પોતાના સંદેશમાં પ્રધાનમંત્રીએ જણાવ્યું હતું કે “મતદાતા દિવસ પર તમામ નાગરિકો તથા મતદાતાઓને શુભકામનાઓ. આપણા લોકતંત્રને મજબૂત બનાવવાના અથાગ પ્રયાસો માટે ચૂંટણી પંચને શુભેચ્છા. પ્રધાનમંત્રીએ જણાવ્યું હતું કે આ વર્ષની ‘સમાવેશી તથા ગુણાત્મક ભાગીદારી’ ની થીમથી નાગરિકોને સક્રિય ભાગીદારીના માધ્યમથી આપણા લોકતંત્રને સમૃદ્ધ બનાવવાની પ્રેરણા મળશે.”
મંત્રીમંડળે ભારત અને સોમાલિયા વચ્ચે કેદીઓના હસ્તાંતરણ પર થયેલી સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને સોમાલિયા વચ્ચે સજા થયેલી વ્યક્તિઓ કે કેદીઓના હસ્તાંતરણ પર થયેલી સમજૂતીના હસ્તાક્ષર માટે અને તેને સંમતિ આપવા મંજૂરી આપી હતી. સોમાલિયા સાથે થયેલી સમજૂતી સોમાલિયાની જેલોમાં બંધ ભારતીય કેદીઓ અને ભારતીય જેલોમાં બંધ સોમાલિયાના કેદીઓને તેમના સગાસંબંધીઓને લઈ જવામાં મદદ કરશે, જેઓ બાકીની સજા તેમના દેશોની જેલોમાં કાપશે અને તેમના સામાજિક પુનર્વસનની સુવિધા મળશે. ભારત સરકારે બ્રિટન, મોરેશિયસ, બલ્ગેરિયા, ફ્રાન્સ, ઇજિપ્ત, શ્રીલંકા, કમ્બોડિયા, દક્ષિણ કોરિયા, સાઉદી અરેબિયા, ઇરાન, બાંગ્લાદેશ, બ્રાઝિલ, ઇઝરાયેલ, બોસનિયા અને હર્ઝેગોવિના, યુએઇ, ઇટાલી, તુર્કી, માલ્દિવ્સ, થાઇલેન્ડ, રશિયન સંઘ, કુવૈત, વિયેતનામ, ઓસ્ટ્રેલિયા, હોંગકોંગ, કતાર, મોંગોલિયા, કઝાખસ્તાન, બહરિન અને એસ્તોનિયા સાથે કેદીઓના હસ્તાંતરણ પર દ્વિપક્ષીય સમજૂતી કરી છે. પૃષ્ઠભૂમિ: વર્ષ 2004 અગાઉ કોઈ સ્થાનિક કાયદો નહોતો, જે અંતર્ગત વિદેશી કેદીઓને તેમના મૂળ દેશમાં બાકીની સજા પૂરી કરવા હસ્તાંતરિત કરવાની જોગવાઈ નહોતી, કે વિદેશી અદાલતમાં ભારતીય મૂળના કેદીઓના હસ્તાંતરણ માટે અને બાકીની સજા ભારતમાં પૂરી કરવા માટેની જોગવાઈ નહોતી. આ પ્રકારના કેદીઓનું તેમના મૂળ દેશોમાં હસ્તાંતરણ તેમના સામાજિક પુનર્વસનને સુલભ કરશે. એટલે કેદીઓના પ્રત્યાર્પણનો કાયદો, 2003 ઉપરોક્ત હેતુ પાર પાડવા માટે બનાવવામાં આવ્યો હતો. કાયદાનો આ ઉદ્દેશ પાર પાડવા પારસ્પરિક હિત ધરાવતા દેશો સાથે સંધિ/સમજૂતી કરવાની જરૂર છે. કથિત સંધિ/સમજૂતીને સત્તાવાર ગેઝેટમાં નોટિફાઇ કરવાની જરૂર છે.
શ્રીલંકાના પ્રમુખ શ્રી મૈત્રીપાલા સિરિસેનાએ પ્રધાનમંત્રીને ફોન કરી ઉરીમાં આંતકી હુમલા અંગે સહાનુભૂતિ વ્યક્ત કરી

શ્રીલંકાના પ્રમુખ શ્રી મૈત્રીપાલા સિરિસેનાએ પ્રધાનમંત્રી શ્રી નરેન્દ્ર મોદીને ફોન કરી જમ્મુ અને કાશ્મીરના ઉરીમાં આંતકી હુમલા અંગે સહાનુભૂતિ વ્યક્ત કરી હતી. પ્રમુખ સિરિસેનાએ સરહદ પારના આંતકી હુમલાને સખ્ખત શબ્દોમાં વખોડી કાઢ્યો હતો અને મૃતકોના પરિવારો પ્રત્યે સહાનુભૂતિ વ્યક્ત કરી હતી. બન્ને નેતાઓએ ક્ષેત્રમાંના આંતકવાદના શાપનો અંત આણવા ક્ષેત્રમાંના રાષ્ટ્રો વચ્ચે સતત સહકારવી જરુરરિયાત અંગે વાતચીત કરી હતી.